Australië-gesinstragedie: Vrou vasBlomme buite die huis waar die moorde plaasgevind het. Foto: @AndrewBGreene op Twitter. NBC News berig dat die 37-jarige vrou die ma is van sewe van die kinders en die agtste kind se tannie is. Die vrou is in ŉ stabiele toestand in die hospitaal nadat sy steekwonde opgedoen het. Sy is onder polisieaanhouding. Volgens ŉ woordvoerder van die polisie is daar verskeie messe in die huis gevind. Die slagoffers is intussen geïdentifiseer as vier meisies, onderskeidelik twee, 11, 12 en 14 jaar oud en vier seuns, onderskeidelik vyf, ses, agt en nege jaar oud. Die oorsaak van die kinders se dood is egter nog nie deur die polisie bekend gemaak nie. Die vrou se 20-jarige seun het Vrydagoggend op die agt lyke en sy beseerde ma afgekom waarna die polisie ontbied is.